میڈ ان بنگلہ دیش (2019ء فلم)

میڈ ان بنگلہ دیش (بنگالی زبان اور رسم الخط میں: শিমু) ایک 2019ء کی بنگلہ دیشی ڈراما فلم ہے جس کی ہدایت کاری رباعیات حسین نے کی۔ فلم کی کہانی ایک نوجوان فیکٹری ورکَر شیمو (Shimu) کی جدوجہد کے گرد گھومتی ہے جو غیر منصفانہ حالاتِ کار کے خلاف آواز اٹھانے کے لیے ایک یونین بنانے کا فیصلہ کرتی ہے۔ فلم نے عالمی سطح پر خواتین محنت کشوں کے استحصال، گارمنٹ انڈسٹری کے حالات اور مزدوروں کے حقوق جیسے اہم موضوعات کو اجاگر کیا کیوں کہ سماج کے کئی کام جو عمومًا مردوں کے لیے آسان ہوتے ہیں، وہ عورتوں کے لیے کس قدر مشکل ہو سکتے ہیں، اس بات کو فلم میں دکھایا گیا ہے۔

فلم کا عالمی پریمیئر ٹورنٹو انٹرنیشنل فلم فیسٹیول 2019 کے معاصر عالمی سنیما سیکشن میں ہوا، جس کے بعد یہ فلم بی ایف آئی لندن فیسٹیول اور لوکارنو فلم فیسٹیول سمیت متعدد بین الاقوامی فلم میلوں میں نمائش کے لیے پیش کی گئی۔ فلم کی کہانی نے عالمی ناظرین کو متاثر کیا اور اسے محنت کش خواتین کی حقیقی زندگیوں کی عکاسی قرار دیا گیا، جو عمومًا عالمی سطح پر دیکھی گئی، لیکن یہ خاص طور پر ترقی پزیر ممالک میں دیکھی جاتی ہے۔

 ریلیز اور پزیرائی 
پیرامیڈ فلمز کے ذریعے فلم کو 4 دسمبر 2019 ءکو فرانس میں ریلیز کیا گیا، جہاں اسے کئی ماہ تک سنیما گھروں میں دکھایا گیا۔ اس کے بعد فلم امریکا، کینیڈا، ڈنمارک، پرتگال، جرمنی، چین، میکسیکو، سنگاپور، آسٹریلیا، ترکی، بنگلہ دیش اور جاپان سمیت دنیا کے متعدد ممالک میں ریلیز ہوئی۔

فلم نے بنگلہ دیش میں بھی اہم کامیابیاں حاصل کیں اور اسے قومی فلم ایوارڈ میں چار زمروں میں اعزازات ملے، جن میں بہترین ہدایتکارہ اور بہترین اداکارہ کے ایوارڈ شامل ہیں۔ اس کے علاوہ بنگلہ دیشی فلمی ناقدوں کی جانب سے بھی فلم کو سراہا گیا۔

 کہانی 
شیمو ایک 23 سالہ نوجوان خاتون ہے جو ڈھاکہ کی ایک گارمنٹ فیکٹری میں کام کرتی ہے۔ فیکٹری میں سخت اور غیر انسانی حالات کے باوجود وہ اپنے ساتھی کارکنوں کے ساتھ ایک یونین بنانے کا فیصلہ کرتی ہے تاکہ اپنے حقوق کا دفاع کر سکے۔ مینیجمنٹ کی دھمکیوں، مردوں کی مخالفت اور گھریلو دباؤ کے باوجود شیمو اپنی جدوجہد جاری رکھتی ہے۔ اس طرح ایک عورت کی سخت اور نامساعد حالات کی جد و جہد کو فلمی پردے پر دکھایا۔ اس میں کچھ عام اور کچھ خاص مشکلات کو بھی کافی نمایاں طریقے سے فلمی پردے پر پیش کیا گیا۔

 حوالہ جات 

زمرہ:بنگلہ دیشی ڈراما فلمیں